Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 11116

3. fejezet Forgószárnyas légijármű teljesítmény üzemeltetési korlátozások 3.1 Általános rész 3.1.1 A forgószárnyas légijárműveket a lajstromozó állam által a jelen fejezet alkalmazható előírásaival összhangban kidolgozott és közzétett, részletes és átfogó teljesítmény előírás betartásával üzemeltessék. 3.1.2 A 3. teljesítmény osztályú forgószárnyas légijárműveket csak olyan időjárási és fényviszonyok között valamint olyan útvonalak és (kitérő) területek felett üzemeltessék, amelyek a hajtómű meghibásodása esetén lehetővé teszik a biztonságos kényszerleszállás végrehajtását. A jelen pont előírása a 2. teljesítmény osztályú forgószárnyas légijárművekre is vonatkozik a felszállás után meghatározott pont előtt valamint a leszállás előtt meghatározott pont után. 3.1.3 Ajánlás – Olyan forgószárnyas légijárművek esetében, amelyekre a 8. Annex IV. része az Egyezmény 41. cikkelyének előírásában található kivétel miatt nem alkalmazható, a lajstromozó állam biztosítsa, hogy az 3.2 szakaszban meghatározott teljesítmény szintet a lehető legnagyobb mértékben betartsák. 3.1.4 A zsúfolt (sűrűn beépített) területeken emelt szinten létesített helikopter repülőtereken csak az 1. teljesítmény osztályú forgószárnyas légijárművek üzemeltetése engedélyezhető. 3.1.5 Ajánlás – Az emelt szinten létesített helikopter repülőtereken vagy helikopter leszállási helyeken a 3. teljesítmény osztályú forgószárnyas légijárművek üzemeltetését ne engedélyezzék. 3.2 A 8. Annex IV. rész előírásaival összhangban jogosított forgószárnyas légijárművek 3.2.1 A 3.2.2 – 3.2.7 pontokban ismertetett előírások azokra a forgószárnyas légijárművekre alkalmazandók, amelyekre 8. Annex IV. része vonatkozik. Megjegyzés: A következő nemzetközi előírások nem tartalmaznak az országos légialkalmassági előírásokban található rendelkezésekkel összevethető érték (mennyiség) előírásokat. Ezeket a 3.1.1 pont alapján a szerződő államok saját előírásaikban határozzák meg. 3.2.2 A 3.1.1 pontban jelzett, a 3.2.1 pontban kijelölt forgószárnyas légijárművekre vonatkozó átfogó és részletes országos (nemzeti) előírásokban meghatározott teljesítmény szintek legalább lényegükben feleljenek meg a jelen fejezetben megfogalmazott általános színvonalnak. Megjegyzés: Az A. Melléklet útmutató anyagot tartalmaz, amely példák segítségével mutatja be a jelen fejezet nemzetközi előírásaiban és ajánlott gyakorlati eljárásaiban biztosítani kívánt teljesítmény szintet. 3.2.3 A forgószárnyas légijárművet a légialkalmassági bizonyítványában található feltételek alapján, a repülésvégrehajtási kézikönyvben meghatározott, jóváhagyott teljesítmény korlátozások betartásával üzemeltessék. 3.2.4 A lajstromozó állam az ésszerűség határain belül foganatosítson olyan elővigyázatossági intézkedéseket, amelyek lehetővé teszik az elvárható általános biztonsági szint fenntartását minden várható – még a jelen fejezetben tételesen nem jelzett – üzemeltetési körülmények között. 3.2.5 A repülés végrehajtását csak akkor kezdjék meg, ha a repülésvégrehajtási kézikönyvben található teljesítmény tájékoztatások azt jelzik, hogy a tervezett repülés során a 3.2.6 és 3.2.7 pontok előírásait 2007/70/II. szám be tudják tartani. 3.2.6 A jelen fejezet előírásainak alkalmazásakor vegyék figyelembe a forgószárnyas légijármű teljesítményét jelentősen befolyásoló összes tényezőt (mint például a tömeg, magasság, az üzemeltetési hely magasságának megfelelő nyomás-magasság, hőmérséklet, szélviszonyok, a talaj felület állapota). Ezeket a tényezőket közvetlenül üzemeltetési jellemzőként vagy közvetetten tűrési illetve határértékként vegyék figyelembe, amelyek azon teljesítmény adatok részletes ismertetésével vagy átfogó teljesítmény előírással adhatók meg, amelyek alapján a forgószárnyas légijárművet üzemeltetik. 3.2.7 Tömeg (súly) korlátozások

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes